### Resumé

Vejle Kommune arbejder for at fremme frivillige aftaler om pesticidfri drift og grundvandsbeskyttelse i de boringsnære beskyttelsesområder (BNBO). [adresse], [adresse] og Vork Vandværk ønsker at indgå frivillige aftaler med lodsejer på ekspropriationslignende vilkår.

Byrådet har tidligere besluttet, at man som udgangspunkt er villig til at ekspropriere indenfor BNBO. Der skal dog træffes en konkret beslutning i den enkelte sag.

### Sagsfremstilling

I 2019 vedtog Folketinget en tillægsaftale til "Aftale om Pesticidstrategi 2017-2021" for at nedbringe risikoen for forurening af grundvandet fra erhvervsmæssig brug af pesticider. Aftalen fastlægger, at kommunerne skal undersøge muligheden for, at vandforsyninger og lodsejere kan indgå frivillige aftaler om sprøjtefrie boringsnære beskyttelsesområder (BNBO).

En ny politisk aftale i 2023 erstatter det generelle statslige forbud mod sprøjtning i aftale af 2019 og pålægger i stedet kommunerne at udstede et påbud, hvis der ikke er indgået en frivillig aftale. Med nærværende frivillige aftaler vil der som udgangspunkt ikke skulle meddeles påbud.

##### Lovgivning

Det fremgår af Miljøbeskyttelseslovens § 24a, at kommunen kan meddele påbud om pesticidfri dyrkning, håndtering og transport af pesticider mod fuldstændig erstatning for at sikre den nuværende og fremtidige indvinding af drikkevand. Bestemmelsen i Miljøbeskyttelseslovens §24a gælder udelukkende den lovlige erhvervsmæssige anvendelse af pesticider inden for et BNBO, hvorimod øvrige restriktioner om rådighedsindskrænkninger for at sikre nuværende og fremtidige drikkevandsinteresser mod forurening i henhold til en indsatsplan for området kan meddeles efter Miljøbeskyttelseslovens§ 26a.

Børkop Vandværk er omfattet af Indsatsplan Trekantområdet, som er godkendt af Byrådet 8. marts 2023. [adresse] er omfattet af [adresse], som er godkendt 15. september 2021. Vork Vandværk er omfattet af Indsatsplan for 45 vandværker, som er godkendt af Byrådet 20. juni 2018.

En kommunal beslutning om vilje til ekspropriation er nødvendig for at sikre lodsejer en mulighed for skattefritagelse for erstatningen. Kommunen kan dog ikke garantere en aftales skattemæssige konsekvenser over for ejeren, da dette spørgsmål alene afgøres af skattemyndighederne.

Vandforsyningslovens § 13d og 13f giver mulighed for at beslutte, at den almene vandforsyning, der har fordel af en indgået aftale, skal betale for den.

Klima-, Natur- og Miljøudvalget har beslutningskompetencen jf. delegationsplanen, men idet Skattestyrelsens administrationspraksis i forhold til delegationsadgangen efter ejendomsavancebeskatningslovens § 11, stk. 1, 2. pkt. er uafklaret, forelægges beslutningen om ekspropriationsvillighed derfor for Byrådet.

##### Om [adresse]

Børkop Vandværk pumper hvert år ca. 320.000 m³ drikkevand ud til husstande i [adresse] og omegn. Vandværket nødforsyner tidligere [adresse], som nu er en del af Trekantens Vandforsyning. Vandværket har fem boringer med to yderligere på vej. Denne aftale omhandler boring med DGU nr. 125.1901 og 125.2167. Med aftalen undgås brug af pesticider i BNBO i fremtiden. Området omfatter dele af matr. nr. 9pg [adresse], [adresse] og udgør i alt 1,11 ha.

Teknik & Miljø har lavet en risikovurdering af [adresse] BNBOer og vurderet, at der er behov for en indsats her. Børkop Vandværk har forhandlet med lodsejer, og de er nået til enighed om:

* Hvilke arealer, der skal indgå (se bilag)
* Erstatningspris, i forventning om byrådets beslutning om ekspropriationsvillighed
* De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. Børkop Vandværk vil stå for kontrol af aftalen.

##### Om [adresse]

Grejs Vandværk pumper hvert år ca. 75.000 m³ drikkevand ud til husstande i [adresse] og omegn. Vandværket har to boringer med DGU nr. 116.727 og 116.1391. Med aftalerne undgås brug af pesticider i BNBO i fremtiden. Området omfatter dele af matr. nr. 16bø og 16by [adresse] by [adresse] og udgør i alt 1,22 ha fordelt på to lodsejere.
Teknik & Miljø har lavet en risikovurdering af [adresse] BNBOer og vurderet, at der er behov for en indsats her.

[adresse] har forhandlet med lodsejer, og de er nået til enighed om:

* Hvilke arealer, der skal indgå (se bilag)
* Erstatningspris, i forventning om byrådets beslutning om ekspropriationsvillighed
* De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. [adresse] vil stå for kontrol af aftalen.

##### Om [adresse]

Vork Vandværk er et af Ådalens Vandforsynings 5 vandværker. Vork Vandværk pumper hvert år ca. 15.000 m³ drikkevand ud til husstande i [adresse] og omegn. Vandværket har to boringer med DGU nr. 124.1089 og 124.1427. Med aftalen undgås brug af pesticider i BNBO i fremtiden. Denne aftale omfatter del af matr. nr. 7b Agnes Paulsen, Egtved og udgør i alt 0,0708 ha.

Teknik & Miljø har lavet en risikovurdering af Vork Vandværks BNBOer og vurderet, at der er behov for en indsats her. Ådalens Vandforsyning har forhandlet med lodsejer, og de er nået til enighed om:

* Hvilke arealer, der skal indgå (se bilag)
* Erstatningspris, i forventning om byrådets beslutning om ekspropriationsvillighed
* De nærmere omstændigheder kan ses i deklarationsteksten. Der må ikke anvendes, opbevares eller håndteres pesticider på arealet. Ådalens Vandforsyning vil stå for kontrol af aftalen.

##### Historik

Byrådet besluttede 9. september 2020 i punkt nr. 171, at Vejle Kommune som udgangspunkt er villig til at ekspropriere, hvis frivillige aftaler i BNBO ikke kan indgås.

### Økonomi

Indgåelse af frivillige aftaler har ingen økonomiske omkostninger for Vejle Kommune. Hvis det bliver nødvendigt med påbud, vil den fulde erstatning til lodsejerne blive pålagt vandværket jf. Vandforsyningslovens § 13d og 13f.

### Klima og resiliensvurdering

BNBO-aftalerne vil være med til at sikre fremtidens drikkevand. Rent drikkevand er en forudsætning for øget bosætning og livskvalitet for [adresse] borgere nu og i fremtiden.

### Sagens videre forløb

Sagen skal behandles af Økonomiudvalget og Byrådet.

### Historik

#### Teknik- og Miljødirektøren indstiller , den 3. marts 2025, punkt 48:

**at** det tilkendegives, at Vejle Kommune er villig til at foretage ekspropriation til de nødvendige rådighedsindskrænkninger samt at påbyde rådighedsindskrænkninger på dele af

* matr. nr. 9pg [adresse], [adresse] (Børkop Vandværk)
* matr. nr. 16bø og 16by [adresse] by [adresse] ([adresse])
* matr. nr. 7b Agnes Paulsen, Egtved (Nadia Vestergaard)

i medfør af miljøbeskyttelseslovens § 24a og § 26a, hvis en frivillig aftale mellem vandværk og lodsejer ikke kan indgås på ekspropriationslignende vilkår og

**at** forvaltningen bemyndiges til at meddele det lovpligtige påbud om rådighedsindskrænkninger på dele af:

* matr. nr. 9pg [adresse], [adresse] (Børkop Vandværk)
* matr. nr. 16bø og 16by [adresse] by [adresse] ([adresse])
* matr. nr. 7b Agnes Paulsen, Egtved (Nadia Vestergaard)

såfremt der ikke kan indgås en frivillig aftale.

#### Beslutning fra Klima-, Natur- og Miljøudvalget, den 3. marts 2025, punkt 48:

Anbefalet.

Sanne Laursen var fraværende.

#### Beslutning fra Økonomiudvalget, den 17. marts 2025, punkt 73:

Anbefales.

### Beslutning

Godkendt.